കുട്ടികളെ സംരക്ഷിക്കാം,ശുചീകരണത്തില് പങ്കാളിയാകാം: പ്ലസ് വണ് പരീക്ഷാ കേന്ദ്രങ്ങളില് ശുചീകരണ പ്രവര്ത്തനം നാളെ മുതല് പ്ലസ് വണ് പരീക്ഷക്ക് മുന്നോടിയായി പരീക്ഷാ കേന്ദ്രങ്ങളില് ശുചീകരണ പ്രവര്ത്തനം നാളെ മുതല്. മൂന്ന് ദിവസമാണ് പൊതുജന പങ്കാളിത്തത്തോടെ ശുചീകരണ പ്രവര്ത്തനം. ക്ലാസ് മുറികളും സ്കൂളുകളും ശുചീകരിക്കും. പ്രധാനമായും അണുനശീകരണ പ്രവര്ത്തനങ്ങളാണ് നടത്തുക. ഓണ്ലൈന് വിദ്യാഭ്യാസവുമായി ബന്ധപ്പെട്ട് രൂപീകരിച്ച തദ്ദേശഭരണ സ്ഥാപന പ്രതിനിധി ചെയര്മാനും സ്കൂള് പ്രിന്സിപ്പല് കണ്വീനറുമായ സമിതി ശുചീകരണ പ്രവര്ത്തനങ്ങള് ഏകോപിപ്പിക്കും. സന്നദ്ധ സംഘടനകള്, അധ്യാപകര്, വിദ്യാര്ത്ഥി സംഘടനകള്, തൊഴിലാളികള്, യുവജന സംഘടനകള് തുടങ്ങിയവര് ഈ പ്രവര്ത്തനങ്ങളില് പങ്കെടുക്കണമെന്ന് പൊതു വിദ്യാഭ്യാസവും തൊഴിലും വകുപ്പ് മന്ത്രി വി ശിവന്കുട്ടി അഭ്യര്ത്ഥിച്ചു. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം തിരുവനന്തപുരം എസ് എം വി സ്കൂളില് രാവിലെ 9 മണിക്ക് വിദ്യാഭ്യാസ മന്ത്രി വി ശിവന്കുട്ടി ശുചീകരണ പ്രവര്ത്തനങ്ങളില് പങ്കെടുക്കും. കോട്ടണ് ഹില് സ്കൂളില് രാവിലെ 8 മണിക്ക് നടക്കുന്ന ശുചീകരണ പ്രവര്ത്തനങ്ങളില് ഗതാഗത മന്ത്രി ആന്റണി രാജുവും പങ്കെടുക്കുന്നുണ്ട്. മറ്റ് ഇടങ്ങളില് എം എല് എമാര്, തദ്ദേശ ഭരണ പ്രതിനിധികള് തുടങ്ങിയവര് ശുചീകരണ പ്രവര്ത്തനങ്ങള്ക്ക് നേതൃത്വം നല്കും. പുതുക്കിയ ടൈംടേബിള് പ്രകാരം സെപ്റ്റംബര് ആറ് മുതല് 27 വരെയാണ് ഹയര് സെക്കണ്ടറി പരീക്ഷ. സെപ്റ്റംബര് ഏഴ് മുതല് 27 വരെയാണ് വൊക്കേഷണല് ഹയര് സെക്കണ്ടറി പരീക്ഷ. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക ഒരു പരീക്ഷ കഴിഞ്ഞാല് രണ്ടോ മൂന്നോ ദിവസം കഴിഞ്ഞ് അടുത്ത പരീക്ഷ എന്ന രീതിയിലാണ് ടൈം ടേബിളുകള് ക്രമീകരിച്ചിരിക്കുന്നത്. ചില വിഷയങ്ങളിലെ പരീക്ഷകള് തമ്മില് അതിലേറെ ദിവസങ്ങളുടെ ഇടവേളയുണ്ട്. കുട്ടികള്ക്ക് പരീക്ഷാ ദിനങ്ങള്ക്കിടയില് പഠിക്കാനുള്ള സമയം കുറയും എന്ന ബുദ്ധിമുട്ട് ഇതോടെ ഇല്ലാതാകും എന്നാണ് കരുതുന്നത്.